b'\n_START_ARTICLE_\nNitrogentriiodid\n_START_PARAGRAPH_\nNitrogentriiodid (kemisk formel NI\xe2\x82\x83) er et prim\xc3\xa6rt brisant spr\xc3\xa6ngstof. Stoffet anses for at v\xc3\xa6re et af de mest f\xc3\xb8lsomme spr\xc3\xa6ngstoffer. En flue der lander p\xc3\xa5 det er i stand til at detonere stoffet._NEWLINE_Den st\xc3\xb8rste produktion af stoffet sker hos private, der er spr\xc3\xa6ngstofsentusiaster. De laver omkring et gram ad gangen og detonerer det s\xc3\xa5 med en fjer._NEWLINE_Nitrogentriiodid laves ud af iod-krystaller og salmiakspiritus. Ved sammenblanding kommer et bundfald af nitrogentriiodid. Det filtreres fra og overh\xc3\xa6ldes med etanol (husholdningssprit) for at vaske salmiakspiritusrester ud af stoffet. Stoffet l\xc3\xa6gges typisk til t\xc3\xb8rre p\xc3\xa5 stedet hvor det skal detoneres, da det stort set er umuligt at transportere stoffet i t\xc3\xb8r tilstand uden en detonation er til f\xc3\xb8lge._NEWLINE_Nedbrydningen af NI3 foreg\xc3\xa5r s\xc3\xa5ledes:_NEWLINE_2 NI3 (s) \xe2\x86\x92 N2 (g) + 3 I2 (g) (\xe2\x88\x92290 kJ/mol)_NEWLINE_Men n\xc3\xa5r det er t\xc3\xb8rt sker det s\xc3\xa5ledes:_NEWLINE_8 NI3 \xc2\xb7 NH3 \xe2\x86\x92 5 N2 + 6 NH4I + 9 I2_NEWLINE_Disse eksplosioner efterlader orange/lilla misfarvninger, hvilket kan fjernes med natrium thiosulfat, eller bare at lade ioden fordampe med tid._NEWLINE_Sm\xc3\xa5 m\xc3\xa6ngder nitrogentriiodid bliver nogen gange fremstillet for at vise gymnasieelever kemisk magi.'